Document ID: /fineweb-2-swissfilter-quality_10-filterrobots/filtered/02155.jsonl.gz/19

Dva muškarca uhapšena su u Indiji, zbog toga što su nagovorili lekara da kupi navodnu "Aladinovu čarobnu lampu". Oni su mu, usput, obećali da će mu ovaj predmet doneti bogatstvo i zdravlje.
Kako bi sve izgledalo što uverljivije, oni su uspeli da ga ubede kako je i
duh prisutan dok su mu prodavali lampu, a indijski mediji pišu da je u
čitavoj prevari učestvovala i jedna žena, pored njih dvojice.
Njihova početna cena bila je 20.000 dolara, ali su se zadovoljili i
avansom od oko 4.200 dolara. Početkom nedelje, prevareni čovek
podneo je prijavu policiji u indijskoj državi Utar Pradeš, a naveo je kako
su se
ova dva "prodavca" pojavila kad je počeo da leči ženu koja se predstavila kao njihova majka.
"Polako su me uvodili u priču o 'bogočoveku' koji je, navodno, posetio
njihov dom. Počeli su da mi ispiraju mozak, tražeći od mene da se
upoznam sa tim bogočovekom", rekao je ovaj lekar.
Izvor: b92.net
Objavljeno: 03.11.2020
❮ Nazad